રહસ્યમય અવકાશી પદાર્થોને દેખવાની ઘટનાની નોંધ આખા ઇતિહાસમાં છે. ચોક્કસ, તેમાંથી કેટલીક ઘટનાઓ સ્વાભાવિક રીતે ખગોળશાસ્ત્રને લગતી હોય છે જેમ કે, ધૂમકેતુ, ચમકતી ઉલ્કા, નરી આંખે જોઈ શકાય તેવા પાંચમાંથી એક કે વધુ ગ્રહ, ગ્રહો સાથે જોડાયેલી ઘટનાઓ કે પછી વાતાવરણમાં નારી આંખે દેખાતી અસાધારણ ઘટના જેવી કે પેરહેલિયા(સૂર્યની નજીક જોડીમાં દેખાતા ચમકતાં ભાગ) અને દ્વિબહિર્ગોળ વાદળો. તેનું ઉદાહરણ હેલીનો ધૂમકેતુ છે, જેને ચીનના ખગોળવિજ્ઞાનીઓએ 240 B.C. અને 467 B.C.ની શરૂઆતમાં જોયો હતો.

અન્ય ઐતિહાસિક અહેવાલો પણ આ વિશે સાધારણ માહિતી કે સામાન્ય ખુલાસો રજૂ કરતાં હોય તેવું જણાય છે, પણ આ પ્રકારના દસ્તાવેજોનું મૂલ્યાંકન કરવું કે તેની યથાર્થતા ચકાસવી મુશ્કેલ છે. આ પ્રકારના રહસ્યમય અવકાશી પદાર્થો દેખાવાનું કારણ કોઈ પણ હોય, પરંતુ અત્યાર સુધીના ઇતિહાસમાં તેમને અલૌકિક સૂચકો, દેવદૂતો કે અન્ય ધાર્મિક શુકનો તરીકે ગણાવામાં આવ્યાં છે. મધ્યયુગના ચિત્રોમાં કેટલાંક પદાર્થો યુએફઓ (UFO)ના અહેવાલોને મળતાં આવે છે, તે જોઈ શકાય છે.[17] કળાક્ષેત્રના ઇતિહાસકારો આ પ્રકારના પદાર્થોને ધાર્મિક પ્રતિકો ગણાવે છે, જે મધ્યયુગ અને પુનર્જાગરણ કાળના અન્ય અનેક ચિત્રોમાં અવારનવાર રજૂ થાય છે. 

ચીનના સોંગ રાજવંશના મહાન આધિકારીક નિષ્ણાત અને સંશોધક શેન કુઓ (1031-1095)એ તેમના પુસ્તક "ડ્રીમ પુલ એસેસ" (1088)માં અવકાશમાં ઉડતાં રહસ્યમય પદાર્થોનું આબેહુબ વર્ણન કર્યું છે. તેમણે ચીનના પૂર્વીય પ્રાંત અન્હુઈઅને ઝિઆંગ્સુ (ખાસ કરીને યાંગઝુ શહેરમાં) રહસ્યમય અવકાશી પદાર્થોને નજરોનજર નિહાળનાર લોકોનો અનુભવ નોંધ્યો છે. તે મુજબ, ખુલ્લા બારણાં સાથે એક ઉડતો પદાર્થ અંદરથી (મોતી જેવો આકાર ધરાવતો એક પદાર્થ) આંખોને આંજી દે તેવો પ્રકાશ ફેંકતો હતો, જે દસ માઈલ ત્રિજયામાં ફેલાયેલા વૃક્ષોનો પડાછાયો પાડી શકે છે અને તે અસાધારણ ઝડપે ઉડી શકે છે.


ઇતિહાસ
ભૌતિક પૂરાવા
બ્રિટીશ તપાસ
લોકપ્રિય સંસ્કૃતિમાં યુએફઓ (UFO)